als_Latn dik_Latn sag_Latn
Kryeministri Edi Rama është shfaqur i qete ne qytetin bregdetar te Durrësit per te folur ne lidhje me nje nga çështjet qe ai ka me per zemër, trashëgiminë kulturore gjate ceremonisë se hapjes se Muzeut Arkeologjik te Durrësit.
Edi Rama:
Pikësëpari duhet t’i shpjegoj të gjithë të pranishmëve, – që kanë ardhur të veshur si për një shfaqje të rëndësishme operistike dhe kanë shumë të drejtë, se kjo është më shumë se një shfaqje e rëndësishme operistike për ne, – arsyen pse unë jam i veshur kështu. Sepse telefonova kryetarin e Bashkisë së Durrësit, sot në mëngjes dhe i thashë: Çfarë veshjeje keni parashikuar? Si turist, – tha. Edhe unë vendosa të jem turisti i vetëm sot, mesa duket.
Per kryeministrin hapja e muzeut me te vërtete ne Shqipëri është nje sinjal për nje marrëdhënie te re me trashëgiminë kulturore, nje marrëdhënie qe gjate viteve te tranzicionit ka degraduar.
Ky muze u përurua në vitin 2002 dhe asnjëherë nuk u përfundua, por ra viktimë e politikës së përurimeve, njësoj si proverbi ‘dardha e ka bishtin prapa.Gjithmonë përuro dhe lër mbrapa gjëra të pambaruara, që praktikisht e kanë bërë muzeun të vuajë shumë si një objekt i pambaruar dhe në vend se të përmirësonin, e kanë dëmtuar të gjithë thesarin e tij, pasi asnjëherë nuk u mendua për objektet, asnjëherë nuk u mendua për restaurimin e tyre. Kështu që, ajo që na u desh të bënim ishte të rimerrnim në dorë fatin e muzeut dhe të rikonceptonim nga e para të gjithë projektin, duke përfshirë edhe mjediset jashtë muzeut, të cilat ishin lënë plotësisht jashtë dore”
Lideri i maxhorances ka paralajmëruar edhe nje aksion te ri per amfiteatrin e Durrësit. Per te dytën dite me radhe kryeministri Edi Rama ka preferuar te mos i’u përgjigjet interesit te gazetareve ne lidhje me kërkesën e organit te akuzës per autorizim nga parlamenti për arrestimin e dy deputeteve Tom Doshi dhe Mark Frroku. Gjatë vizitës ne Durrës, kryeministri Rama u ndal edhe në “Kodër Vilë”, për ta parë nga afër transformimin e kësaj zonë pas përfundimit të fazës së parë të projektit për rehabilitimin, të financuar nga qeveria.
Do të vazhdojmë me fazën tjetër për Amfiteatrin, ku do të çlirojmë plotësisht Arenën nga ndërtimet me dhe pa leje brenda saj dhe do t’ua kthejmë atë qytetarëve dhe vizitorëve.
Për kryeministrin degradimi i kësaj zone ishte një goditje e rëndë për potencialin turistik të Durrësit. Kryeministri inspektoi edhe punimet për rehabilitimin e segmentit Rrethrrotullimi doganë, Mbikalimi Kashar. Projekti parashikon rritjen e sigurisë rrugore, si dhe një koncept të ri për gjelbërimin e hapësirave pranë aksit rrugor.
als_Latn jav_Latn als_Latn als_Latn als_Latn als_Latn als_Latn als_Latn